Kuorsalo-Seura ry

Johtokunnan kokous 5/2022

Aika: 18.6.2022 klo 10

Paikka: Kuorsalon Seurantalo

Läsnä: Hanna Saarniaho, puh.joht., Anna Kiilavuori, siht., Raimo Korjus, Julius Rajasalo, Risto Tarvainen ja Johanna Taskinen.

1§ Kokouksen avaus

 Puheenjohtaja avasi kokouksen klo 10.15.

2§ Edellisen kokouksen pöytäkirja

 Pöytäkirja hyväksyttiin muutoksitta

3§ Kesäjuhlan ohjelma

 Vapaaehtoisia ohjelmantarjoajia ei ole ilmoittautunut.

Juhla pidetään sisällä salissa. Kahvitarjoilu ennen juhlaohjelmaa sään salliessa ulkona, muuten pubissa. Kahvia varten pyydetään tuomaan oma muki. Kertakäyttölautasista luovutaan (vain lautasliinat pullaa varten).

 Woksi-Weikot tulevat soittamaan.

Hanna Saarniaho pitää avauspuheenvuoron, jossa kertoo mm. mielipidekyselyn tuloksista ja talkooväen tarpeellisuudesta Seuran toiminnan pyörittämisessä.

Varmistetaan Juhani Korhoselta, voiko hän toimia juhlapuhujana. Jos ei, pyydetään Tuomo Silentiä puhumaan sähkön tulosta Kuorsaloon.

Ojennetaan Tuomo Silentille kunniakirja kunniajäsenyydestä / Julius hankkii

Arpajaiset / arvat 3€/kpl, 5€/2 kpl

Juhlaohjelman jälkeen Linna-peli -näytös kentällä / Kai Kiilavuori

Tikanheitto ja mahdolliset muut kilpailut / Julius

Kirpputori/saa ottaa -pöytä Talon poistettavia esineitä varten. Myydään myös vanhoja Kuorsalo -aiheisia kortteja 1€/kpl.

4§ Tapahtumajärjestelyt

2.7.22 Kyläkävely Arvinniemi - Koulu. Tuomo Silenti toimii oppaana ja talojen asukkaat voivat täydentää tarinaa.

7.7.22 Seurantalon ja ympäristön siivous kesäjuhlia varten / Talkookahvitus / Anna, mahdollisesti myös Anne ja Tarja.

9.7.22 Kesäjuhla

Aitolahdelta kahvituksen pullat ja arpajaisten päävoitoksi täytekakku / Risto hoitaa

Kahvitus / Tarja, Anne ja Anna hoitavat / Julius tuo kahviveden

Palkintotikkataulut / Julius hankkii

Lasten palkinnot /Hanna hankkii

Arvanmyyjät / etsitään vapaaehtoisia, Hanna ja Anna vastaavat

Illan pubijärjestelyt / Hanna hoitaa, hankkii myös nakit, karkit ja sipsit

 20.7. Kesäretki Tammioon

 Kuljetus saarelaisten veneillä. Ilmoittautuminen Seuran s-postiin tai

kesäjuhlissa olevaan ilmoittautumislistaan. Ilmoittautuessa tieto omasta kyydin tarpeesta tai montako voi ottaa kyytiin veneeseensä.

Tammion Kotiseutuyhdistys järjestää kahvitarjoilun. Hanna on yhteydessä tammiolaisiin kahvimaksun suuruudesta.

 23.7.22 Hasse Walli

Keikkahinta on 1600€. Pääsymaksuksi sovittiin 15€ (kortti ja käteinen).

Tarvitaan rumpusetti ja bassovahvistin / Raimolla selvitykset meneillään.

Järjestysmiehet ja pubijärjestelyt jäivät vielä sopimatta.

 27.7.22 Vanhankylän 2. niitto / hernekeitto- ja voileipätarjoilu, Anna hoitaa

5§ Tilaisuuksien jälkeinen jätehuolto sekä kioskin romujen hävittäminen

Pyritään hoitamaan jätteet pois mahdollisimman pian tilaisuuksien jälkeen, jottei poiskuljetettavaa jätettä kertyisi suuria määriä.

27.6.22 käydään läpi kioskissa ja Talolla olevat turhat ja käyttökelvottomat tavarat ja romut, jotta niitä saataisiin soveltuvin osin seuraavana päivänä tulevaan jätelaivaan.

6§ Hautuumaan muistokivi

Pyydetään Haminan seurakunnalta ohjeet muistokiven käytöstä (tuhkan sirottelu ja siitä ilmoittaminen, kuka voi saada laatan, laattojen valmistus ja kiinnitys ym.).

Seurakunta hoitaa ja kustantaa kiven kuljetuksen ja asennuksen (Esa Vikman). Kuljetusta varten suositellaan Kaakon Meripalvelua (Marko Penttilä) ja pyydetään ilmoittamaan asennuspäivä johtokunnalle. Anna hoitaa sähköpostitse asiaa srk:n kanssa. Johtokunta käy määrittämässä muistokivelle sopivan paikan hautuumaalla.

7§ Muut asiat

Johannan tytär Oona on luvannut digitoida Kuorsalon karttaan tärkeimmät polut ja nähtävyydet. Kartta sijoitetaan ”Postirannan” ilmoitustaululle. Selvitetään, voiko Pertti Lommin v. 1987 tekemää karttaa käyttää pohjana (Anna ottaa yhteyden Outi Lommiin) tai jotain toista vaihtoehtoa.

Karttaan merkittävät polut: Postiranta – Seurantalo – hautuumaa – näkötorni. Vanhankylänlahden ympäri kulkeva polku. Pitkäniemelle menevä väylä.

Maastoon polut merkitään värillisellä spray -maalilla puihin (Raimo hoitaa).

Merkattavat nähtävyydet: Seurantalo, museo, komposti-WC, näkötorni, koulu (kirjasto/galleria).

Lisäksi infotaululle: Museoon pääsy (yhteystiedot), koulun aukioloajat.

8§ Seuraava kokous

 Seuraava kokous on Talolla 30.7.22 klo 10.

9§ Kokouksen päättäminen

 Puheenjohtaja päätti kokouksen klo 12.07.

Vakuudeksi

Hanna Saarniaho Anna Kiilavuori

Puheenjohtaja sihteeri